**Ф. Кәрим иҗатын өйрәнгәндә информацион технологияләр куллану.**

Хазиахметова Гөлия Әсхәт кызы

25 нче урта гомуми белем бирү мәктәбенең туган тел һәм әдәбияты укытучысы.

Хәзерге вакытта укучыларга белем бирүдә яңа технологияләр куллану заман таләбе булып тора. Ф. Кәрим иҗатын өйрәнгәндә мин <https://learningapps.org/> сайтында эшләнгән биремнәрне кулланам. Бу сайтта укучылар өчен төрле биремнәр эшләп була. Мин Ф.Кәрим иҗатын өйрәнгәндә куллану өчен тормыш юлы һәм “Гармунчы Аю белән җырчы Маймыл” әсәре буенча “Миллионер буласың киләме?” форматында уен төзедем. Бу уенга алты сорау һәм аларга дүртәр җавап бирелә. Әлбәттә, сорауларны күбрәк, сез теләгән күләмдә куеп була. Бу сораулар икенче уенчыга чыгачак. Укучы әгәр дөрес җавап бирмәсә, уен туктый. Уенны яңа баштан башларга кирәк. Бу уен ярдәмендә укучы үзенең белем дәрәҗәсен тикшерерү мөмкинлеге ала.

Икенче уен “Икенче өлешен тап” дип атала. Монда төрле вариантта биремнәр эшләп була. Текст белән дә, аудио, видео биремнәр белән дә. Мин бу уенны укучыларның Ф.Кәримнең шигырьләрен белү дәрәҗәсен тикшерү максатыннан эшләдем. Монда шигырь исеме һәм шигырьдән өзекләр бирелгән. Укучылар шигырь исеме белән шигырьне тоташтырырга тиеш. Әгәр дөрес җавап булса, тоташкач та юкка чыга. Җавап дөрес булмаса, кызыл рамка белән билгеләнә.

Уеннарны <https://learningapps.org/> сайтына кереп, татар теле бүлегендә табып уйнарга була. Анда башка туган тел укытучылары да үзләренең хезмәтләрен куйганнар. Төрле темаларга кроссвордлар төзеп була. Йөкләтеп тә уйнарга да була. Мин йөкләтеп, архив папкаларда тәкъдим итәм. Папканы ачып index.html (икенче тора) ачарга кирәк. Санакның интернетка тоташкан булуы шарт.